एस्सो
एस्सो (अंग्रेजी: Esso), एक्सॉनमोबिल (अंग्रेजी: ExxonMobil) और उससे संबंधित कंपनियों का एक व्यापारिक नाम है। स्टैन्डर्ड ऑयल के विखंडन के पश्चात, कंपनी ने स्टैन्डर्ड ऑयल ऑफ़ न्यू जर्सी के नाम से काम शुरू किया था। 1972 में कंपनी ने हंबल ऑयल को खरीदने के बाद, संयुक्त राज्य अमेरिका में एस्सो के स्थान पर नया नाम एक्सॉन ब्रांड का इस्तेमाल शुरु कर दिया, जबकि विश्व के बाकी हिस्सों में एस्सो नाम का व्यापक इस्तेमाल बदस्तूर जारी रहा। दुनिया के अधिकांश हिस्सों में, एस्सो ब्रांड और मोबिल ब्रांड, एक्सॉनमोबिल के प्राथमिक ब्रांड नाम हैं, जबकि मोबिल के साथ एक्सॉन ब्रांड नाम का उपयोग केवल संयुक्त राज्य अमेरिका में किया जाता है।